Innheimta frárennslisgjalds vegna gróðurhúsa sett á ís Vegna umfjöllunar Skessuhorns um gjaldtöku vegna frárennslisgjalda garðyrkjubænda vill Orkuveita Reykjavíkur koma eftirfarandi á framfæri : „ Í tilefni fréttar í Skessuhorni um álagningu fráveitugjalds á gróðurhús , vill Orkuveitan koma því á framfæri að málið er í skoðun innan fyrirtækisins og hefur innheimta gjaldsins vegna gróðurhúsanna verið sett á ís á meðan . Viðkomandi garðyrkjubændum hefur verið gerð grein fyrir því . Álitamál við breytingar á fyrirkomulagi álagningar vatns - og fráveitugjalda eru mörg og er þetta eitt þeirra . Þá er það afar leiðinlegt að skilaboð frá Skessuhorni hafi fallið milli þils og veggjar og er beðist velvirðingar á því að þessar upplýsingar hafi ekki komist til blaðsins í tæka tíð . “